Hrvatska aplikacija za članstvo u Europskoj uniji bit će vrednovana po poznatim pravilima (24/2/03) - 2003-02-24
Novost dana je najava Georgea Papandreua da će pitanje otvaranja procedure procjene podobosti Hrvatske za pregovore postaviti već na id
Ministarsko vijeće uskoro će od Komisije zatražiti početak provjere osnovanosti otvaranja pregovora EU i Hrvatske o hrvatskom ulasku u EU, vijest je s redovnog “političkog dijaloga” europske “trojke” s hrvatskim ministrom vanjskih poslova Toninom Piculom. Hrvatska aplikacija za članstvo u Europskoj uniji bit će vrednovana kao i sve ostale aplikacije po poznatim pravilima, rečeno je ministru vanjskih poslova RH na redovnom sastanku tzv. "političkog dijaloga" s Unijinom "trojkom". Sastanak na ministarskog razini predviđen je slovom Sporazuma o stabilizaciji i pridruživanju. "Hrvatska je za nas regionalna točka stabilnosti i suradnje", kazao je predsjedavajući grčki ministar George Papandreou. Novost dana je najava ministra da će pitanje otvaranja procedure procjene podobosti Hrvatske za pregovore postaviti već na idućem ministarskom skupu, dakle u ožujku, što znači da će Ministarsko vijeće naložiti Europskoj komisiji početak izrade ove stručne procjene u travnju ili svibnju. Za objavu preporuke Komisija će, kako je signalizirano, čekati izbore u Hrvatskoj i provjeru je li nova vlada dovoljno stabilna da jamči nastavak procesa demokratizacije i gospodarskih reformi, uključujući njihov Uniji najbitniji element, nepovratnost. Komisija prosljeđuje mišljenje Ministarskom vijeću koje, nakon rasprave između država – članica, daje Komisiji mandat za pregovore. O vdje u Bruxellesu evidentna je promjena raspoloženja prema kandidaturi Hrvatske, dijelom je za to zaslužno dvomjesečno hrvatsko lobiranje(Zagrebu je, istina, ostao još najtvrđi orah - London) a dijelom i spoznaja Unije da do Solunskog summita njezinih lidera s liderima pet zemalja regije mora imati rezultate i ponudu vrijednu sazivanja sastanka na vrhu. Do lipnja će se znati na koji će se način mijenjati priroda pomoći Unije državama regije. Tema suradnje s Haagom oduzela je relativno malo vremena, s tim da je Tonino Picula obećao punu suradnju. Vrijedno je također spomena da je politički dijalog s Unijom danas imala i Makedonija čija je šefica diplomacije Ilinka Mitreva najavila da će Makedonija do kraja ove godine također zatražiti primanje u Uniju.